CELEX: 31985R2610
Language: el
Date: 1985-09-17 00:00:00
Title: Κανονισμός (ΕΟΚ) αριθ. 2610/85 της Επιτροπής της 17ης Σεπτεμβρίου 1985 περί τροποποίησης του κανονισμού (ΕΟΚ) αριθ. 2213/76 περί της πώλησης αποκορυφωμένου γάλακτος σε σκόνη από τα δημόσια αποθέματα

Avis juridique important

|

31985R2610

Κανονισμός (ΕΟΚ) αριθ. 2610/85 της Επιτροπής της 17ης Σεπτεμβρίου 1985 περί τροποποίησης του κανονισμού (ΕΟΚ) αριθ. 2213/76 περί της πώλησης αποκορυφωμένου γάλακτος σε σκόνη από τα δημόσια αποθέματα  

Επίσημη Εφημερίδα αριθ. L 249 της 18/09/1985 σ. 0015 - 0015 Φινλανδική ειδική έκδοση: Κεφάλαιο 3 τόμος 19 σ. 0162  Σουηδική ειδική έκδοση: Κεφάλαιο 3 τόμος 19 σ. 0162 

***** ΚΑΝΟΝΙΣΜΟΣ (ΕΟΚ) αριθ. 2610/85 ΤΗΣ ΕΠΙΤΡΟΠΗΣ  της 17ης Σεπτεμβρίου 1985  περί τροποποιήσεως του κανονισμού (ΕΟΚ) αριθ. 2213/76 περί της πωλήσεως αποκορυφωμένου γάλακτος σε σκόνη από τα δημόσια αποθέματα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1298/85 (2), και ιδίως το άρθρο 7 παράγραφος 5,  Εκτιμώντας:  ότι ο κανονισμός (ΕΟΚ) αριθ. 2213/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 771/85 (4), περιόρισε την ποσότητα αποκορυφωμένου γάλακτος σε σκόνη, που ετέθη προς πώληση από τους οργανισμούς παρεμβάσεως των κρατών μελών, σε αυτή που εισήλθε σε αποθεματοποίηση προ της 1ης Ιανουαρίου 1981·  ότι, λαμβανομένης υπόψη της καταστάσεως της αγοράς και της καταστάσεως των αποθεμάτων, πρέπει αφενός να αντικατασταθεί η ημερομηνία της 1ης Ιανουαρίου 1984 από εκείνη της 1ης Ιανουαρίου 1985 και αφετέρου να μειωθεί η προσαύξηση που προβλέπεται στο άρθρο 2 παράγραφος 1·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2213/76 τροποποιείται ως ακολούθως:  1. Στο άρθρο 1, η ημερομηνία «1η Ιανουαρίου 1984» αντικαθίσταται από την ημερομηνία «1η Ιανουαρίου 1985».  2. Στο άρθρο 2  - παράγραφος 1, οι όροι «3 ECU ανά 100 χγρ» αντικαθίστανται από τους όρους «1,50 ECU ανά 100 χγρ»,  - παράγραφος 2, οι όροι «0,50 ECU ανά 100 χγρ» αντικαθίστανται από τους όρους «1,50 ECU ανά 100 χγρ».  Άρθρο 2  Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Σεπτεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 137 της 27. 5. 1985, σ. 5.  (3) ΕΕ αριθ. L 249 της 11. 9. 1976, σ. 6.  (4) ΕΕ αριθ. L 86 της 27. 3. 1985, σ. 18.